Skots-Gaeliese naam: Ìle
Noorse naam: Yula-Oy/Il
Betekenis van die naam: Oudnoors vir 'Yula se eiland'
Oppervlak: 61 956 ha
Oppervlak rang (Skotse eilande): 5
Hoogste punt: Beinn Bheigier 491 m
Bevolking (2001): 3 457
Bevolking rang (bewoonde Skotse eilande): 7 uit 97
Hoofnedersetting: Port Ellen
Plaaslike Owerheid Argyll and Bute
Islay (IFA: [aɪlə]; Skots-Gaelies: Ìle, IFA: [ˈiːʎə]) is 'n Skotse eiland en is die mees suidelike eiland van die Binne-Hebride. Dit staan ook as "Die Koningin van die Hebride" (The Queen of the Hebrides of Banrìgh nan Eilean) bekend. Dit is in Argyll, net wes van Jura en omtrent 25 myl noord van die Ierse kus, wat op 'n helder dag van die eiland af sigbaar is. 'n Boorling van Islay word 'n Ìleach, uitgespreek [ˈiːʎəx], genoem en die meervoud is Ìlich: Skots-Gaelies is in 1991 nog deur 'n derde van die eilandbevolking gepraat. Die eiland se hoofstad is Bowmore, bekend vir sy whiskystokery en kenmerkende ronde Kilarrow Parish Church. Port Ellen is die grootste nedersetting.
Islay is die vyfde grootste Skotse eiland en die sesde grootste eiland om Brittanje.
Islay het net meer as drieduisend inwoners. Dit het 'n oppervlak van net meer as 600 vierkantkilometer. Die eiland se hoof nywerhede is moutwhiskystokery, en toerisme wat grootliks gegrond is op whisky en voëlkyk.
Die eiland is die tuiste van talle voëlspesies en is die hele jaar 'n gewilde bestemming, vernaamlik in Februarie om 'n groot kolonie witwangganse te sien. Voëls plaaslik aan die eiland sluit in alpekraai (Pyrrhocorax pyrrhocorax), vleivalk (Circus cyaneus), bonttobie, witborskormorant en talle steltlopers.
Islay se klimaat is baie keer meer gematig as dié van die Skotse vasteland as gevolg van die Golfstroom.
↑ 2001 UK Census.
↑ Islay, Queen of the Hebrides [video]. Scotland on TV.
↑ www.scotland.gov.uk: Boost for Islay Gaelic centre, 11 September 2009
Hierdie artikel omtrent die geografie van Skotland is slegs 'n saadjie en bied tans nog nie ensiklopediese dekking van die betrokke onderwerp nie. Jy kan Wikipedia help deur dit uit te brei.
Ontsluit van "https://af.wikipedia.org/w/index.php?title=Islay&oldid=1438700"
Skotland geografie saadjies
Die bladsy is laas op 27 Maart 2016 om 04:22 bygewerk.